EkBass/fiwiki-20250220-pages-articles huggingface dataset:
Bolesław Prus

Bolesław Prus (oikealta nimeltään Aleksander Głowacki, 20. elokuuta 1847 – 19. toukokuuta 1912) oli puolalainen kirjailija. Hänen pääteoksiaan ovat romaanit Lalka (Nukke) ja Pharaoh. Lalka on kuvaus 1800-luvun Puolasta. Pharaoh on sijoitettu muinaiseen Egyptiin, ja teoksen kautta kirjailija asettuu vastustamaan historian romantisointia. Prusin tuotannosta on suomennettu romaani Etuvartia. Glowacki opiskeli Varsovan yliopistossa ja esiintyi kaunokirjailijana ensi kerran 1866. Hän on kirjoittanut novellinsa (Szkice i obrazki, 1885, ja Drobiazgi, 1892) terävällä huomiokyvyllä ja huumorilla. Prus on Puolan huomatuimpia romaaninkirjoittajia. Hänen romaaneistaan merkittävimmät ovat Placówka (1885, suom. Etuvartia, 1903), Lalka (1891, 'Nukke') ja Emancypatky (1894, 'Emansipoidut'), joka kuvailee naisliikkeen liioitteluja, mutta on samoin kuin Lalka liiaksi venytetty. Myös hänen historiallinen romaaninsa Faraon on huomattava teos.Prus, Boleslaw, Tietosanakirja, osa 7. Tietosanakirja-Osakeyhtiö 1915 ==Suomennettu tuotanto== * Etuvartia (Placówka), suom. Maila Talvio. Helsinki: Otava 1903. Sarja: Otavan romaanisarja, 16. ;Novellit * Liivit, teoksessa: Valkoinen kotka, suom. ja toim. Reino Silvanto. Jyväskylä: Gummerus 1937 * Ihmislennätin, teoksessa: Kuudes "Hyvää yötä!": hetki lepoa kunnes nukutte, toim. Väinö Hämeen-Anttila. Hämeenlinna: Arvi A. Karisto 1939 ==Lähteet== == Aiheesta muualla == Luokka:Puolalaiset kirjailijat Luokka:Vuonna 1847 syntyneet Luokka:Vuonna 1912 kuolleet
Arctic Thunder

__NOTOC__ Arctic Thunder on black metal -yhtye Darkthronen kuudestoista studioalbumi, joka julkaistiin 14. lokakuuta 2016 levymerkillä Peaceville Records.iTunes: Darkthrone – Arctic Thunder Albumilla laulaa poikkeuksellisesti ainoastaan Nocturno Culto. Albumi debytoi Suomen virallisen listan sijalla 40.Musiikkituottajat: Darkthrone – Arctic Thunder == Vastaanotto == Albumi sai hyvän vastaanoton. Pitchfork Median Zoe Camp antoi albumille arvosanan 7.2, ja sanoi sen olevan kattava kokonaisuus kuolonkorinaa, valitusta ja thrash metalia. Imperiumin Janne Rintala sanoi yhtyeen ajautuneen albumillaan lähemmäksi vanhan liiton black metalia, sekä kehui sen svengaavuutta ja soitinnusta. Kaaoszinen Pasi Huttunen antoi albumille arvosanan 9/10, ja piti albumia niin ikään rokahtavana ja iskevänä vanhan koulukunnan black metal -albumina. Metal Injectionin arvioija piti albumia edeltäjäänsä hiukan heikompana, mutta sanoi sen olevan nopeammin omaksuttavissa, sekä sanoi laulupestin jättämistä kokonaan Nocturno Culton haltuun hyvänä vetona. == Kappaleet == # # # # # # # # == Kokoonpano == * Nocturno Culto – laulu, kitara, basso * Fenriz – rummut, basso, kitara === Tuotanto === * Nocturno Culto – äänittäjä, miksaaja * Jack Control – masteroija * Matthew Vickerstaff – design, kansikuva * Fenriz – graafinen suunnittelu == Arvostelut == * Imperiumi.net: 8+/10 * Kaaoszine: 9/10 * Metal Injection: 8/10 * Pitchfork Media: 7.2/10 == Lähteet == == Aiheesta muualla == * * Luokka:Vuoden 2016 albumit Luokka:Darkthronen albumit
Johann Philipp Palm

Johann Philipp Palm (1768–1806) oli saksalainen kirjakauppias, jonka sanotaan joutuneet Napoleon I:n mielivallan kohteeksi. Vuonna 1806 hän julkaisi Napoleonia ja ranskalaisten joukkojen toimintaa Baijerissa vastustaneen lentokirjasen Deutschland in seiner tiefen Erniedrigung. Sen julkaisun vuoksi Napoleon määräsi hänet vankeuteen. Sotaoikeuden päätöksestä Palm teloitettiin ampumalla, mikä sai Saksassa aikaan vihaa Napoleonia kohtaan.Iso tietosanakirja, osa 9, s. 149 Palmille pystytettiin 1866 Braunauhin muistopatsasPalm, Johann Philipp, Tietosanakirja osa 7, palsta 121–122, Tietosanakirja Osakeyhtiö 1915. Palmin kohtaloa ovat käsitelleet tragedioissaan L. Eckardt (1860) ja A. Ebenhoch (1906)Palm, Johann Philip, Nordisk familjebok, Uggleupplagan. 20. palsta 1335. Nordisk familjeboks förlags 1914 . Lentokirjasen kirjoittajaksi on mainittu Ansbachin kamariassessori Ph. Chr. Yelin. == Lähteet == ==Aiheesta muualla== * Luokka:Saksalaiset kirjailijat Luokka:Saksalaiset kirjakauppiaat Luokka:Vuonna 1768 syntyneet Luokka:Vuonna 1806 kuolleet
Where Shadows Forever Reign

__NOTOC__ Where Shadows Forever Reign on black metal -yhtye Dark Funeralin kuudes studioalbumi, joka julkaistiin 3. kesäkuuta 2016 levymerkillä Century Media Records. Albumi on ensimmäinen yhtyeeseen vuonna 2014 liittyneen laulaja Heljarmadrin kanssa. Albumi debytoi Suomen virallisen listan sijalla 15. == Vastaanotto == Albumi sai hyvän vastaanoton. Kaaoszinen Tom Frankton ylisti albumia yhtyeen parhaaksi sitten kahdenkymmenen vuoden takaisen esikoisalbumin The Secrets of the Black Arts, ja piti sitä tasapainoisena aggressiivista paahtoa sekä hitaampaa tempoilua sisältävänä harkittuna teoksena. Niin ikään Imperiumin Sami Kontio piti albumia yhtyeen siihenastisista julkaistuista monipuolisimpana ja mielenkiintoisimpina, ja antoi sille arvosanan 8.5/10. Metal Injectionin arvioija piti albumia miellyttävänä, hyvin tuotettuna ja ”hauskana” kokonaisuutena, joka ei temaattisesti sisällä mitään yllättävää. Soundin Ville Sorvali antoi albumille kolme tähteä viidestä, ja piti sitä tyylipuhtaana suorituksena. Hän sanoi sävellysten olevan suoraan oppikirjasta, ja ettei yksikään niistä jää mieleen. Metalliluolan Jarno Kärnä piti albumia erinomaisena. Hän sanoi sen olevan yhtyeen pehmein, ”täyttä pahuutta” sisältävä huoliteltu tuotos. == Kappaleet == # # # # # # # # # == Kokoonpano == * Heljarmadr – laulu * Lord Ahriman – kitara, basso * Chaq Mol – kitara * Dominator – rummut == Arvostelut == * Imperiumi.net: * Kaaoszine: 10–/10 * Metal Injection: 7/10 * Metalliluola: 9+/10 * Soundi: * V2.fi: == Lähteet == == Aiheesta muualla == * * Luokka:Dark Funeralin albumit Luokka:Vuoden 2016 albumit
Jääpallon Venäjän Superliiga 2015–2016

Venäjän jääpallon Superliiga kaudella 2015-2016 pelattiin kolmentoista joukkueen kaksinkertaisena sarjana. Kahdeksan parasta joukkuetta eteni pudotuspeleihin. Mestaruuden voitti Krasnojarskin Jenisei. Mestaruus oli seuran kolmas perättäinen Venäjän mestaruus. == Sarjataulukko == == Pudotuspelit == Pudotuspeleissä puolivälierät pelattiin paras kolmesta ja välierät paras viidestä järjestelmällä. Loppuottelu oli yksiosainen ja se pelattiin Irkutskissa. {{Turnauspuu8 pronssiotteluton ||Rodina|0|Jenisei|2 ||Vodnik|0|Dynamo Moskova|2 ||Kuzbass|0|SKA-Neftjanik|2 ||Start|0|Baikal- Energija|2 ||Jenisei|3|Dynamo Moskova|0 ||SKA-Neftjanik|2|Baikal-Energija|2 ||Jenisei|5|Baikal-Energija|1 }} ==Lähteet== 2016 Luokka:Vuoden 2015 jääpallo Luokka:Vuoden 2016 jääpallo
The Synarchy of Molten Bones

__NOTOC__ The Synarchy of Molten Bones on ranskalaisen black metal -yhtye Deathspell Omegan kuudes studioalbumi, joka julkaistiin 8. marraskuuta 2016 levymerkillä Norma Evangelium Diaboli.The Synarchy of Molten Bones @ Bandcamp == Vastaanotto == Albumi sai hyvän vastaanoton. Kaaoszinen Juri Hiltunen antoi albumille arvosanan 8–/10, ja sanoi muodottoman kauhun ja epäpyhyyden sekoituksen olevan synkassa ja albumin olevan varsin laadukas, vaikka pitikin sitä lievänä tason notkahduksena. Metal Injectionin Greg Kennelty piti albumia hurjana ja ennenkuulemattomana, eikä uskonut rumpalin olevan ihminen ensinkään. Exclaimin Adam Nizan sanoi yhtyeen osoittavan albumilla ettei se ole ruosteessa, sekä piti sitä melkein tarpeeksi täyteläisenä lyhyenä kokopitkänä albumina. == Kappaleet == # # # # == Kokoonpano == * Mikko Aspa – laulu * Hasjarl – kitara * Khaos – basso == Arvostelut == * Exclaim!: 9/10 * Kaaoszine: 8–/10 * Metal Injection: positiivinen == Lähteet == == Aiheesta muualla == * * Luokka:Deathspell Omegan albumit Luokka:Vuoden 2016 albumit
Luettelo Suomen virallisen latauslistan ykkösistä vuonna 2017

Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2017. Viikko Artisti Single 1 Clean Bandit ”Rockabye” (mukana Sean Paul ja Anne-Marie) 2 Ed Sheeran ”Shape of You” 3 Ed Sheeran ”Shape of You” 4 Ed Sheeran ”Shape of You” 5 Haloo Helsinki! ”Hulluuden highway” 6 Haloo Helsinki! ”Hulluuden highway” 7 Profeetat ”Yhtäccii” 8 Haloo Helsinki! ”Hulluuden highway” 9 Antti Tuisku ”Rahan takii” 10 Antti Tuisku ”Rahan takii” 11 Antti Tuisku ”Rahan takii” 12 JVG ”Urheiluhullu” 13 Robin ”Hula Hula” (mukana Nelli Matula) 14 The Rasmus ”Paradise” 15 Harry Styles ”Sign of the Times” 16 Robin ”Hula Hula” (mukana Nelli Matula) 17 Robin ”Rakkaus on lumivalkoinen” 18 Luis Fonsi ”Despacito” (Remix) (mukana Daddy Yankee ja Justin Bieber) 19 Vesala ”Muitaki ihmisii” 20 Salvador Sobral ”Amar pelos dois” 21 Chisu ”Ei riidellä enää” 22 Antti Tuisku ”Hanuri” (mukana Boyat) 23 Antti Tuisku ”Hanuri” (mukana Boyat) 24 David Guetta ”2U” (mukana Justin Bieber) 25 Bang for the Buck ”Rakasta mut palasiks” (mukana Reino Nordin) 26 Robin ”Hula Hula” (mukana Nelli Matula) 27 Adam Lambert ”Two Fux” 28 Jenni Vartiainen ”Se oikea” 29 Luis Fonsi ”Despacito” (mukana Daddy Yankee) 30 Louis Tomlinson ”Back To You” (mukana Bebe Rexha & Digital Farm Animals) 31 Profeetat ”EYO” (mukana Nelli Matula) 32 Profeetat ”Pipefest” (mukana Paleface) 33 Janna ”Vaikee Mut Oikee” (mukana Nikke Ankara) 34 Antti Tuisku ”Aamukuuteen” (mukana Erin) 35 Taylor Swift ”Look What You Made Me Do” 36 Evelina ”Tornado” 37 Jenni Vartiainen ”Keinu” 38 Cheek ”Sinä ansaitset kultaa” 39 Alma & French Montana ”Phases” 40 Cheek ”Jumala” 41 Jenni Vartiainen ”Keinu” 42 Sanni ”Kelpaat kelle vaan” (mukana Apocalyptica) 43 Cheek ”Surulapsi” 44 Cheek ”Surulapsi” ==Lähteet== * Musiikkituottajat → Tilastot → Suomen virallinen lista → Latauslista 2017 Latauslista 2017
Domenico Veneziano

Domenico Veneziano (n. 1410 – 1461) oli italialainen taidemaalari. Hän teki tilaa arvostetusti hahmottavia, väreiltään pehmeän valovoimaisia, muodon plastisuutta korostavia freskoja. Niistä on säilynyt Firenzessä olevassa Santa Maria Novella -kirkossa olevia katkelmia sekä Firenzen Santa Lucia -kirkossa oleva alttaritaulu.WSOY iso tietosanakirja, osa 10 (1997), s. 82 == Lähteet == == Aiheesta muualla == Luokka:Italialaiset taidemaalarit Luokka:1400-luvulla syntyneet Luokka:Vuonna 1461 kuolleet
Erich Weniger

Erich Weniger (1894–1961) oli saksalainen kasvatustieteilijä, joka toimi Göttingenin yliopiston professorina vuodesta 1949. Hän käsitteli tutkimuksissaan kasvatuksen ja opetussuunnitelman teoriaa, didaktiikkaa sekä sosiaalista kasvatusta ja aikuiskoulutusta.WSOY:n iso tietosanakirja, osa 10 (1997), s. 182 == Lähteet == Luokka:Saksalaiset kasvatustieteilijät Luokka:Vuonna 1894 syntyneet Luokka:Vuonna 1961 kuolleet
Jäämerenmaltsa

Jäämerenmaltsa (Atriplex lapponica) on yksivuotinen revonhäntäkasvi. Se on kuvattu uutena lajina vuonna 1956. == Ulkonäkö == Jäämerenmaltsa kasvaa 5–30 senttimetriä korkeaksi ja muistuttaa pienikokoista merimaltsaa, joka on taksonomisesti lähilaji. Sen lehdet ovat merimaltsan tapaan pitkänkapeat, mutta hedelmäverhiöt ovat sileät. Tyviliuskatonta lehtimallia lukuun ottamatta sillä on samoja piirteitä myös suolamaltsan kanssa. == Levinneisyys == Jäämerenmaltsaa esiintyy ainoastaan Koillis-Fennoskandiassa, Norjassa ja Venäjällä Jäämeren rannikolla. Eniten sitä kasvaa Varanginvuonon ympäristössä. Norjassa se kasvaa melko yleisenä merenrannan levävalleilla.Annotated Checklist of the Panarctic Flora (PAF). Vascular plants: Atriplex lapponica Viitattu 12.1.2017.Global Biodiversity Information Facility GBIF. Atriplex lapponica Pojark. Viitattu 12.1.2017. == Lähteet == == Aiheesta muualla == * Suomen Lajitietokeskus: Jäämerenmaltsa – Atriplex lapponica Luokka:Maltsat
Isokilokki

Isokilokki (Suaeda altissima) on yksivuotinen revonhäntäkasvilaji. Se on pystykasvuinen, enintään metrin korkeaksi kasvava ruoho. Lehdet ovat alle yhden millimetrin leveät, mehevät ja rihmamaiset. Vaatimattomat kukat sijaitsevat sykeröinä lehtihangoissa, samaan tapaan kuin pikkukilokilla.Flora of China: Suaeda altissima == Levinneisyys == Isokilokkia esiintyy Kaakkois- Euroopasta Lounais- ja Keski-Aasiaan, aina Kiinaan Gobin autiomaahan asti yltävällä alueella. Suomessa lajista on havaintoja Raisiosta ja Loimaalta 1950-luvulta. Kasvin leviämisreitiksi on jäljitetty Turkista tuolloin tuotu viljaerä.Suominen, Juha 2013: Satakunnan kasvit. — Norrlinia 26: 1–783. ISBN 978-952-10-8803-2 == Lähteet == Luokka:Kilokit
Tonavanpernaruoho

Tonavanpernaruoho (Sisymbrium austriacum) on kaksivuotinen ristikukkaiskasvilaji. == Ulkonäkö == Laji kasvaa 20–60 senttimetriä korkeaksi. Varsi on pystykasvuinen ja monihaarainen. Lehdet ovat kaljut, kiiltävät ja pariliuskaiset. Kukintona on keltakukkainen terttu. Lidut ovat otakärkisiä, kahdesta kuuteen senttimetriä pitkiä ja ohuita. == Levinneisyys == Tonavanpernaruohoa esiintyy alkuperäisenä Etelä-Euroopassa ja eteläisessä Keski-Euroopassa.The Euro+Med PlantBase – the information resource for Euro- Mediterranean plant diversity. Viitattu 12.1.2017. Pohjoismaissa ja Suomessa se on hyvin harvinainen ja satunnainen tulokas. == Lähteet == == Aiheesta muualla == * Suomen Lajitietokeskus: Tonavanpernaruoho (Sisymbrium austriacum) * Integrated Taxonomic Information System (ITIS): Sisymbrium austriacum * Global Biodiversity Information Facility (GBIF): Sisymbrium austriacum Luokka:Pernaruohot
Takkukynsimö

Takkukynsimö (Draba subcapitata) on arktinen, erittäin pohjoisessa kasvava ristikukkaiskasvilaji. == Ulkonäkö == Takkukynsimö kasvaa vain yhdestä viiteen senttimetriä korkeaksi. Kasvi on monivuotinen ja tiiviisti mätästävä. Pienet kapeat tähti- ja hapsikarvaiset lehdet kasvavat tiheänä tyvimättäänä, jonka pohjalla on vanhojen lehtien jäänteet. Hyvin lyhyen haarovan varren päässä ovat hyvin pienet valkoiset kukat. Lidut ovat karvattomia. == Levinneisyys == Takkukynsimöä esiintyy Pohjoisen Jäämeren ympäristössä: Huippuvuorilla, Novaja Zemljalla, Frans Joosefin maalla, Siperian ja Kanadan pohjoisrannikolla, Kanadan arktisilla saarilla ja Grönlannissa. Skandinaviasta on vain yksi takkukynsimön myöhäinen löytöpaikka Ruotsin Lapista Arjeplogista. Huippuvuorilla laji on yleinen tai melko yleinen. Joillain alueilla Siperiassa ja Kanadassa se on myös yleinen.Annotated Checklist of the Panarctic Flora (PAF). Vascular plants: Draba subcapitata Viitattu 13.1.2017. == Lähteet == Luokka:Kynsimöt
Karvakynsimö

Karvakynsimö (Draba arctica) on arktinen ristikukkaiskasvilaji. == Ulkonäkö == Karvakynsimö kasvaa 5–20 senttimetriä korkeaksi. Koko kasvi on tiheästi tähtikarvainen. Suurin osa lehdistä kasvaa löyhässä mättäässä, varressa on yksi tai kaksi lehteä. Pienet kukat ovat valkoiset. Litu on 7–12 millimetriä pitkä, kapea ja suippo. == Levinneisyys == Karvakynsimö esiintyy ainakin Huippuvuorilla, Grönlannissa ja Kanadan arktisessa osassa. Sen sijaan Siperian pohjoisrannikolla karvakynsimön lajiraja idänkynsimön (Draba cinerea) kanssa ei ole yksiselitteinen.Annotated Checklist of the Panarctic Flora (PAF). Vascular plants: Draba arctica Viitattu 12.1.2017. Huippuvuorilla karvakynsimö on melko yleinen ja kasvaa siellä kalkinsuosijana soraikoilla, tunturinrinteillä ja lintuvuorilla. == Lähteet == Luokka:Kynsimöt
Pikkukynsimö

Pikkukynsimö (Draba crassifolia) on monivuotinen, hyvin pienikokoinen ristikukkaiskasvi. == Ulkonäkö == Pikkukynsimö kasvaa vain yhdestä neljään senttimetriä korkeaksi. Kaikki lehdet ovat tyviruusukkeena. Ne ovat paksuja, ehyitä ja lusikkamaisia. Yhdessä varressa kasvaa kahdesta kuuteen kukkaa. Ne ovat 3–4 millimetriä leveitä, aluksi kirkkaankeltaisia, myöhemmin haalistuvia. Litu on viidestä seitsemään millimetriä pitkä ja kalju. == Levinneisyys == Pikkukynsimöä esiintyy Skandinaviassa harvinaisena Pohjois-Ruotsin ja Norjan tuntureilla, lisäksi Grönlannissa sekä Pohjois-Amerikassa Pohjois-Kanadassa ja Yhdysvalloissa Kalliovuorilla laajalla alueella New Mexicosta Keski- Alaskaan.Annotated Checklist of the Panarctic Flora (PAF). Vascular plants: Draba crassifolia Viitattu 13.1.2017.United States Department of Agriculture (USDA) Plants Database: Draba crassifolia Graham Ruotsissa ja Norjassa laji kasvaa tunturien lumenviipymillä. == Lähteet == Luokka:Kynsimöt
Napalituyrtti

Napalituyrtti (Eutrema edwardsii) on arktinen ristikukkaiskasvilaji. Se on maustekasvina viljellyn maustekrassin eli wasabin (Eutrema japonicum) lähilaji. == Ulkonäkö == Napalituyrtti on monivuotinen ja kasvaa 5–30 senttimetriä korkeaksi. Kasvilla on vankka paalujuuri. Enimmät lehdet kasvavat tyviruusukkeena, osa varsilehtinä. Kukat ovat tanakan varren yläosassa. Niissä on pienet valkoiset terälehdet ja punertavat verholehdet. Lidut ovat kapeita ja pystyjä. == Levinneisyys == Napalituyrtti on laajalle levinnyt tundralaji. Sitä esiintyy läpi pohjoisen arktisen alueen Siperiassa, Alaskassa, Kanadassa, Grönlannissa ja Huippuvuorilla. Laji kasvaa myös alpiinisella tundralla Keski- Aasiassa Mongoliassa.Annotated Checklist of the Panarctic Flora (PAF). Vascular plants: Eutrema edwardsii Viitattu 12.1.2017.The IUCN Red List of Threatened Species: Eutrema edwardsii Viitattu 12.1.2017. Huippuvuorilla laji on melko harvinainen tundrakasvi. == Lähteet == == Aiheesta muualla == * Suomen Lajitietokeskus: Napalituyrtti – Eutrema edwardsii Luokka:Ristikukkaiskasvit
Kommutoiva rengas

Algebrassa rengas on kommutoiva (myös kommutatiivinen tai vaihdannainen), jos siinä määritelty kertolasku on vaihdannainen, ts. kertolaskun lopputulos on sama riippumatta siitä, kummassa järjestyksessä kerrottavat alkiot ovat. Jos R on rengas, jossa on määritelty yhteenlasku (+) ja kertolasku (\cdot), niin R on kommutoiva, jos mille tahansa alkioille a, b \in R pätee a\cdot b=b\cdot a. == Esimerkkejä kommutoivista renkaista == * Kokonaislukujen joukko muodostaa kommutoivan renkaan yhteen- ja kertolaskujen suhteen: reaalilukujen laskusääntöjen nojalla kahden kokonaisluvun kertolasku on vaihdannainen. * Jäännösluokkarengas (\mathbb Z/n\mathbb Z, \oplus, \odot) on kommutoiva kaikilla n\in\mathbb N, n>1, sillä jäännösluokkien kertolasku määritellään \overline a_n\odot\overline b_n=\overline{(ab)}_n, missä a, b\in\mathbb Z. Tällöin reaalilukujen laskusääntöjen nojalla myös \overline a_n\odot\overline b_n=\overline b_n\odot\overline a_n. == Esimerkkejä ei-kommutoivista renkaista == * Reaalisten 2\times2-matriisien rengas (\mathcal M_{2\times 2}(\mathbb R), +, \cdot) ei ole kommutoiva, sillä matriisien kertolasku ei yleisesti ole vaihdannainen. Esimerkiksi \begin{bmatrix} 1 & 1 \\\ 0 & 1 \end{bmatrix}\begin{bmatrix} 1 & 1 \\\ 1 & 0 \end{bmatrix}=\begin{bmatrix} 2 & 1 \\\ 1 & 0 \end{bmatrix} ja \begin{bmatrix} 1 & 1 \\\ 1 & 0 \end{bmatrix}\begin{bmatrix} 1 & 1 \\\ 0 & 1 \end{bmatrix}= \begin{bmatrix} 1 & 2 \\\ 1 & 1 \end{bmatrix}. Huomaa, että ei-kommutoiva tai ei-kommutatiivinen eivät tarkoita samaa asiaa kuin antikommutoiva! == Suhde kokonaisalueeseen ja kuntaan == Olkoon (R, +, \cdot) kommutoiva rengas. Merkitään renkaan R yhteenlaskun neutraalialkiota (ns. nolla-alkio) 0_R:llä ja kertolaskun neutraalialkiota (ns. ykkös-alkio) 1_R:llä. Tällöin # Jos kaikilla a, b \in R ehdosta a\cdot b=0_R seuraa, että a=0_R tai b=0_R, niin R on kokonaisalue. # Jos kaikilla a eq0_R yhtälöllä a\cdot x=1_R on ratkaisu x\in R, niin R on kunta. Jos R on kunta, niin se on myös kokonaisalue, mutta kokonaisalue ei välttämättä ole kunta (esim. (\mathbb{Z}, +, \cdot) on kokonaisalue, muttei kunta). == Katso myös == * Ryhmä (algebra) * Abelin ryhmä * Kommutaattori (matematiikka) == Lähteet == == Kirjallisuutta == * Luokka:Rengasteoria
Inga Tidblad

Inga Tidblad (29. toukokuuta 1901, Tukholma – 12. syyskuuta 1975Vem är det 1977, s. 1177 Runeberg.org. Viitattu 14.3.2018.) oli ruotsalainen näyttelijä, joka vuosina 1932–1963 työskenteli Dramatiska teaternissa Tukhomassa. Hänen ilmaisuasteikkoaan on pidetty rikkaana. Hän näytteli useaa kymmentä klassisen romantiikan suurta naishahmoa. Hän julkaisi vuonna 1963 muistelmateoksen Om ni behagar. == Lähteet == Luokka:Ruotsalaiset näyttelijät Luokka:Vuonna 1901 syntyneet Luokka:Vuonna 1975 kuolleet Luokka:Parhaan naispääosan Guldbagge- palkinnon saajat Luokka:Litteris et Artibus -palkitut
Gunnar Tideström

Lars Gunnar Gabriel Tideström (s. 7. helmikuuta 1906, Folkärna Koppargenin lääni) oli ruotsalainen kirjallisuudentutkija ja vuosina 1948–1971 kirjallisuushistorian professori Upsalassa. Tutkimuksissaan hän sovelsi uuskritiikin periaatteita. Hän toimitti Edith Södergranin kootuista runoista laitoksen Samlade dikter.Otavan Suuri Ensyklopedia, s. 6891 == Teoksia == * Runeberg som estetiker (1941) * Edith Södergran (1949) * Dikt och bild (1965) * Ombord på aniana (1975). == Lähteet == Luokka:Ruotsalaiset professorit
Myymälävarkaus

Myymälävarkaus on rikollisuuden laji, jossa kauppaliikkeestä otetaan tavaroita maksamatta. Ihmisten rikollisesta toiminnasta syntyy taloudellista vahinkoa liiketoiminnan harjoittajalle, koska tavara ei päädy myyntiin tai siitä ei saada asianmukaista maksua. Myymälävarkaus paljastui ennen vasta jälkeenpäin eikä ennaltaehkäiseviä toimenpiteita juurikaan ollut. Nykyisin myymälöissä on valvontakameroita ja vartijoita, jotka pyrkivät etukäteen ehkäisemään varastamista. Myymälästä varastamiseen voivat osallistua tavaran tilaamiseen ja toimittamiseen osallistuvat henkilöt, kaupan oma henkilökunta tai kaupassa vierailevat asiakkaat. == Myymälävarkaudet Suomessa 1970-luvulla == Varastamisen seurauksena syntyy kaupalle hävikkiä, jonka arvioitiin 1970-luvulla Suomessa olevan 1-2 % ja ulkomailla 1-3 % kokonaismyynnistä. Jos hävikin määrä ylittää 3 % liikevaihdosta sen katsotaan olevan hallitsematonta ja johtavan lopulta kaupan konkurssiin. Eniten Suomessa kaupoista viedään elintarvikkeita. Elintarvikkeet Tekstiilit, jalkineet Tupakka, olut Kasetit, levyt ymv. Kosmetiikka Vuosi 54 23 6 13 4 1972 52 25 8 11 4 1974 53 16 7 20 4 1976 45 15 5 30 5 1978 39 15 5 33 8 1979 Vuosikausia arvioitiin myymälävarkauksien hävikin jakautuvan tasaisesti asiakas ja työntekijä -ryhmien välillä, mutta vuonna 1974 englantilaisessa tutkimuksessa paljastui suurimmaksi ryhmäksi kauppaketjun oma henkilökunta, jonka osuudeksi arvioitiin n. 60 %. Samoihin aikoihin USA:ssa arvioitiin etteivät läheskään kaikki myymälävarkaudet paljastu. Aikaisemmin oli oletettu 1/10 paljastuneen, mutta vähitellen arvio nousi ensin 1/25 ja lopulta 1/55. Myymälävarkaasta on vaikea luoda tyypillistä henkilökuvaa, koska siihen osallistuvat hyvin erilaiset ihmiset. Myymälävarkauteen voivat syyllistyä kaiken ikäiset miehet ja naiset varallisuudesta riippumatta. Uskonnolla, sivistyksellä, ammatilla tai ihonvärillä ei ole selkeää yhteyttä myymälävarkauksien yleisyyteen. Myymälävarkauksia alettiin järjestelmällisesti tilastoida 1970-luvulla, sitä ennen tilastointi oli hyvin hajanaista. Tarkempia tilastoja saatiin lähinnä Länsi-Saksasta, jossa myymälävarkauksien määrän arvioitiin kasvaneen 420 % vuosina 1963-77. Itäblokista ei saatu tilastotietoja juuri lainkaan, mutta ilmiö tunnettiin sielläkin. == Muuta == Vuonna 1980 asetettiin Christoffer Taxellin johtama Myymälävarkaustyöryhmä, joka luovutti mietintönsä 5. kesäkuuta 1980. Mietinnön mukaan suurin vastuu myymälävarkauksien ehkäisystä kuului kaupalle itselleen. Työryhmä ehdotti yli 15-vuotiaiden varkaiden ilmoittamista poliisille ja ikärajan alle jäävien lasten vanhemmille. == Katso myös == * Varkaus * Näpistys == Lähteet == Luokka:Rikollisuus Luokka:Omaisuusrikokset
Tina(II)fluoridi

Tina(II)fluoridi (SnF2) on tina- ja fluoridi-ionien muodostama epäorgaaninen ioniyhdiste. Yhdistettä voidaan käyttää hammastahnoissa, orgaanisen kemian synteeseissä ja erikoislasien valmistamiseen. ==Ominaisuudet== Huoneenlämpötilassa tina(II)fluoridi on valkoista tai väritöntä kiteistä ainetta. Sen kiderakenne on vääristynyt rutiilia muistuttava rakenne. Tina(II)fluoridi liukenee erittäin hyvin veteen. Se kuitenkin hydrolysoituu hitaasti jolloin muodostuu samentuma, joka koostuu muun muassa tinaoksidista ja tinaoksifluoridista. Tina(II)fluoridi liukenee myös eräisiin orgaanisiin liuottimiin esimerkiksi asetoniin, etyyliasetaattiin tai pyridiinin, mutta ei alkoholeihin tai dietyylieetteriin. Fluoridipitoisissa liuoksissa muodostuu fluorostannaattikomplekseja esimerkiksi [SnF3]-. Muiden tina(II)yhdisteiden tavoin tina(II)fluoridi on vahva pelkistin.Charles B. Lindahl & Tariq Mahmood: Fluorine Compounds, Inorganic, Tin, Kirk-Othmer Encyclopedia of Chemical Technology, John Wiley & Sons, New York, 2000. Viitattu 13.1.2017 ==Valmistus ja käyttö== Tina(II)fluoridia valmistetaan liuottamalla tinaoksidia vetyfluoridin vesiliuokseen tai metallisen tinan ja vetyfluoridin välisellä reaktiolla. Ensimmäisen kerran yhdistettä valmisti todennäköisesti Carl Wilhelm Scheele vuonna 1771.Günter G. Graf: Tin, Tin Alloys, and Tin Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 13.1.2017 :SnO + 2 HF → SnF2 \+ H2O Tina(II)fluoridia voidaan käyttää hammastahnoissa, koska sen sisältämä fluoridi-ioni muodostaa hampaiden hydroksiapatiitin kanssa suojaavan fluoriapatiittikerroksen. Yhdistettä käytetään myös matalissa lämpötiloissa sulavien lasien valmistukseen, sekä orgaanisen kemian synteeseissä valmistettaessa optisesti aktiivisia alkoholeja, katalyyttinä muun muassa Knoevenagel-kondensaatioissa ja aldolikondensaatioissa sekä orgaanisten tinayhdisteiden valmistuksessa. ==Lähteet== ==Aiheesta muualla== * Luokka:Fluoridit Luokka:Tinayhdisteet
Hollywood Hills

Hollywood Hills on kaupunginosa Los Angelesissa. Siihen kuuluvat Beachwood Canyon, Cahuenga Pass, Franklin Village, Hollywood Heights, Hollywoodland, Outpost ja Whitley Heights. Sen naapuriasuinalueita ovat Burbank, East Hollywood, Griffith Park, Hollywood, Hollywood Hills West, Los Feliz, Studio City, Toluca Lake ja Universal City. ==Lähteet== Luokka:Los Angelesin kaupunginosat
Poul Tuxen

Poul Tuxen (1880–1955) oli tanskalainen indologi. Vuodesta 1928 hän työskenteli Kööpenhaminassa professorina. == Teoksia == *Yoga. En Oversigt over den systematiske Yogafilosofi (1911) *An Indian Primer of Philosophy (1914) *Buddha (1928) *De ældste Upanishader (1921–1922) *Religious of India (1949). == Lähteet == Luokka:Tanskalaiset professorit Luokka:Indologit Luokka:Vuonna 1880 syntyneet Luokka:Vuonna 1955 kuolleet
Erik Tuxen

Erik Tuxen (1902–1957) oli tanskalainen orkesterinjohtaja. Vuodesta 1936 lähtien hän oli Statsradiofonienin kapellimestari. Aiemmin hän toimi myös jazzkapellimestarina. Tuxen esiintyi myös Suomessa. Häntä pidetään yhtenä Tanskan kyvykkäimmistä kapellimestareista.Otavan Suuri Ensyklopedia, s. 6993 == Lähteet == Luokka:Orkesterinjohtajat Luokka:Tanskalaiset henkilöt Luokka:Vuonna 1902 syntyneet Luokka:Vuonna 1957 kuolleet
Henry Hanikka

Henry Hanikka (s. 2. lokakuuta 1964 Tampere) on suomalainen näyttelijä. Hän opiskeli Tampereen yliopiston näyttelijäntyön laitoksen vuosikurssilla 1987–1991. 1990-luvulla Hanikka työskenteli Kuopion kaupunginteatterissa, jossa hän oli mukana yli 50 tuotannossa. Muutettuaan Helsinkiin 2000-luvulla, Hanikka on näytellyt useissa KokoTeatterin esityksissä sekä ohjannut teatterin näytelmät Narsisti ja SupersankariTAR. Hanikan tunnetuimpia teatterirooleja ovat Rokka Kristian Smedsin Kansallisteatteriin ohjaamassa Tuntemattomassa sotilaassa (2007) sekä Sonni Samppalinnan kesäteatterin musikaalissa Housut pois (2012). Hanikan tekemistä rooleista televisiosarjoissa kiitetyimpiä ovat olleet Kai Leea Klemolan ohjaamassa draamasarjassa Myrskyn jälkeen (2017) sekä Risto-Matias Rusinpään rooli sarjassa Koskinen (2023). Hanikan isä on kenialainen ja äiti suomalainen. Hän on Suomen ensimmäinen tummaihoinen ammattinäyttelijä. == Rooleja elokuvissa ja TV-sarjoissa == Vuosi Elokuva / sarja Rooli 1990 Hyväntekijä Jim 1991 Romanssi oboelle ja kolmelle hullulle kitaralle tummaihoinen mies 1994 Olavin taivaallinen oppitunti Pete 2002 Rumble Sami 2009 Tuntematon sotilas, Tv-versio Kansallisteatterin lavalta Rokka 2010 Jos rakastat Toni vanhana 2015 Ollaan vapaita lääkäri 2017 Myrskyn jälkeen Kai 2020 Ensilumi nihkeä naapuri 2020 Paras vuosi ikinä Mika 2022 True Story Suomi nilkki 2023 Pohjoisen tähti Stefan Diedrich 2023 Koskinen Risto- Matias Rusinpää ==Lähteet== Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
Deauvillen yhdysvaltalaisen elokuvan festivaalit

thumb|Näyttelijä Sharon Stone toimittajien kuvattavana vuoden 1991 festivaaleilla. Deauvillen yhdysvaltalaisen elokuvan festivaalit (, ) on yhdysvaltalaiselle elokuvalle omistettu ranskalainen elokuvafestivaali, joka järjestetään vuosittain syyskuussa Deauvillen pikkukaupungissa Normandian rannikolla. Ensimmäisen kerran festivaali järjestettiin vuonna 1975 ja sen jälkeen joka vuosi. Kilpailusarja on järjestetty vuodesta 1995 alkaen. Maaliskuussa Deauvillessä järjestetään myös aasialaisen elokuvan festivaalit. == Lähteet == == Aiheesta muualla == * Elokuvajuhlien verkkosivut Luokka:Elokuvajuhlat Luokka:Ranskan tapahtumat Luokka:Yhdysvaltain elokuva
Mantrajooga

Mantrajooga on nimitys kaikille joogan tyyleille, joissa lausutaan jotain tiettyä ääntä tai mantraa, joka on otettu esimerkiksi veda-kirjoituksista. Hyvin yleinen mantra on tavu ”om”. Mantrajoogan harjoittajat voivat hakea joko henkistä oivallusta tai aineellista siunausta. Henkistä oivallusta haettaessa oivallukset voivat olla erilaisia riippuen suuntauksesta. Materiaalisemmassa mantrajoogassa voidaan hakea siunausta esimerkiksi raha-asioihin, opiskeluun tai terveyteen. Jokaisella jumalalla katsotaan olevan oma voima suoda palvojalleen jotain tiettyä asiaa. Mantrajoogaa tukee useasti jokin filosofia. Kirtana on yksi mantrajoogan muoto. Siinä lauletaan yhdessä mantraa. Usein myös käytetään erilaisia soittimia. Hare Krishna -mantra ja moola-mantra ovat esimerkkejä mantroista, joita kirtanassa käytetään. Länsimaissa, eritoten joogan harrastajien kesken, on tapa harjoittaa mantrajoogaa. Motivaationa saattaa kuitenkin olla vain henkinen hauskanpito, ja näin toimintaa ei harjoiteta täydessä tiedossa. Sen vuoksi tämä voitaisiin lukea epäsuorasti hindulaisuuden harjoittamiseksi. == Lähteet == Luokka:Jooga
Laurits Tuxen

Lauritz Regner Tuxen (9. joulukuuta 1853 Kööpenhamina – 21. marraskuuta 1927 Kööpenhamina) oli tanskalainen taidemaalari. Hän oli toinen kahdesta merkittävästä maansa naturalismin alkuunpanijoista (toinen oli P. S. Krøyer). Hän opiskeli L. Bonnatin opetuksessa. Vuosina 1909–1916 hän oli Kööpenhaminan taideakatemian professorina. Hänen maalauksiensa aiheet liittyvät ensisijaisesti rannikkoon ja kalastajain elämään. Tuxen oli kuitenkin lisäksi yksi ajan tärkeimmistä kuninkaallisaiheisten teosten taidemaalareista. Tuxen teki vuonna 1883 kattomaalauksia Frederiksborgin linnaan. Tuxenin muistelmateos ilmestyi 1928. == Kuvia teoksista == File:Istuva kalastajapoika, Painting by Laurits Tuxen.jpg|Istuva kalastajapoika, ajoittamaton == Lähteet == == Aiheesta muualla == Luokka:Tanskalaiset taidemaalarit Luokka:Tanskalaiset professorit Luokka:Vuonna 1853 syntyneet Luokka:Vuonna 1927 kuolleet
Pocho Aztlan

__NOTOC__ Pocho Aztlan on meksikolaisen death metal -yhtye Brujerian neljäs studioalbumi, joka julkaistiin 16. syyskuuta 2016 levymerkillä Nuclear Blast.iTunes: Brujeria – Pocho Aztlan Se on yhtyeen ensimmäinen sitten kuudentoista vuoden takaisen Brujerizmon (2000), sekä ensimmäinen jolla soittavat El Cynico, El Sangron, Hongo Jr. sekä Cuernito. Kappaleesta ”Plata o plomo” kuvattiin musiikkivideo. == Vastaanotto == Albumi sai hyvän vastaanoton. Kaaoszinen Pasi Huttunen antoi albumille arvosanan 9–/10, ja sanoi sen huokuvan intohimoa death metalia kohtaan sekä kappaleiden olevan laadukkaita, toisaalta jokseenkin vaihtelevan tasoisia esityksiä. Metal Injectionin arvioija piti erinomaisesti tuotettua albumia hyvänä lisänä sen julkaisuhistoriaan, ja sanoi sen olevan tutun ja turvallisen kuuloista julkaisujen välisestä tauosta huolimatta. Blabbermouthin arvostelija sanoi albumin olevan yksi vuoden ilkeimmistä, äänekkäimmistä ja myrkyllisimmistä julkaisuista. Imperiumin Serpent antoi albumille kahdeksan tähteä kymmenestä. Hän sanoi laulajan ulosannin olevan epätavallinen ja kiehtova, ja sanoi sen sävellysten ja kielivalinnan olevan onnistuneita. == Kappaleet == Kaikki kappaleet säveltänyt Hongo sekä sanoittanut Juan Brujo, ellei toisin mainittu. # # # # # # # # # # # # # == Kokoonpano == * Juan Brujo – laulu * Hongo – kitara * Pititis – kitara, taustalaulu * Fantasma – basso, taustalaulu * El Cynico – basso, taustalaulu * Pinche Peach – samplet, taustalaulu * Hongo Jr. – rummut == Arvostelut == * Blabbermouth: 9/10 * Imperiumi.net: * Inferno: * Kaaoszine: 9–/10 * Metal Injection: 7/10 == Lähteet == == Aiheesta muualla == * * Luokka:Vuoden 2016 albumit Luokka:Brujerían albumit
Orman oppivuodet

__NOTOC__ Orman oppivuodet on Jukka Orman kolmas studioalbumi, joka julkaistiin 15. huhtikuuta 2016 levymerkillä TUM Records.iTunes: Jukka Orma – Orman oppivuodet Hän valmisteli levyä 24 vuotta. Orma on säveltänyt kaikki kappaleet sekä sanoittanut ne kolmea lukuun ottamatta. Albumi on temaattisesti tunnustuksellinen teos taiteilijan vuosikymmeniä jatkuneesta päihteiden käytöstä. Orma on omistanut sen vaimolleen, kirjailija Anja Snellmanille, joka oli avaintekijä päihteiden jättämisessä vuonna 2005. Albumin takakannessa lukee: ”Omistettu Anjalle. Sä pelastit mut, olen sulle elämäni velkaa.”Discogs: Jukka Orma – Orman oppivuodet (albumin takakansi) == Vastaanotto == Albumi sai hyvän vastaanoton. Soundin Jussi Niemi antoi albumille neljä tähteä viidestä. Hän kuvaili Orman repertuaaria laajaksi kappaleiden kokoamiseen kestäneen ajan vuoksi, mutta sanoi kokonaisuuden pysyvän kasassa. Hän sanoi myös useiden kappaleiden olevan ”pilvenkatkuisia” ja psykedeelisiä, viitaten Orman nuoruusaikojen päihteiden käyttöön. Myös Savon Sanomien Rauli Karjalainen sanoi albumin olevan värikäs paletti, ja kehui Ormaa yhdeksi Suomen persoonallisimmista kitaristeista. Albumin heikkoutena hän piti Orman haluttomuutta karsia kappaleita. Helsingin Sanomien arvostelija piti albumin musiikillisesti rikkaasta äänimaisemasta, ja sanoi Orman kykenevän käsittelemään irtiottoa päihteistä älykkäästi ja huumorin keinoin, sekä sanoi hänen ansainneen ”uuden loppututkinnon”. == Kappaleet == # # # # # # # # # # # # # # # # # # == Muusikot == * Jukka Orma – laulu, kitarat, sähkösitar, piano, Fender Rhodes -sähköpiano (”Kukkuluuruu”), basso (”Ihmisoikeuksien julistus” ja ”Kukkuluuruu”), vihellys, sakset ja symbaali (”Xyneitä riittää”), patarumpu (”Kukkuluuruu”) * Roni Martin – taustalaulu, Hammond-urut, Fender Rhodes -sähköpiano, piano (”Ihmisoikeuksien julistus”), vihellys, lyömäsoittimet * Eeva Koivusalo – basso * Anssi Nykänen – rummut, lyömäsoittimet == Arvostelut == * Helsingin Sanomat: * Savon Sanomat: hyvä * Soundi: == Lähteet == == Aiheesta muualla == * Orman oppivuodet TUM Recordsin sivuilla Luokka:Vuoden 2016 albumit Luokka:Suomalaiset bluesalbumit Luokka:Suomalaiset rockalbumit Luokka:Blues rock -albumit
Ang Mo Kion metroasema

Ang Mo Kio on Singaporen Mass Rapid Transit -metrojärjestelmän asema Ang Mo Kion alueella Singaporen koillisella suuralueella. Sitä käyttävät North South Linen junat. Se avattiin 7. marraskuuta 1987. == Junat == Pääteasema Ensimmäinen juna Viimeinen juna ma – pe la su & yleinen vapaa joka päivä North South Line NS1 Jurong East 5:17 5:16 5:40 0:15 NS7 Kranji – – – 0:32 NS13 Yishun 5:07 5:07 – – NS28 Marina South Pier 5:34 5:34 6:07 23:34 NS27 Marina Bay – – – 23:36 NS19 Toa Payoh – – – 0:11 == Lähteet == == Aiheesta muualla == * Ang Mo Kion metroasema Singaporen liikennelaitoksen sivuilla Luokka:Mass Rapid Transitin asemat
Luettelo Suomen kouluista

Luettelo Suomen kouluista voi viitata ainakin seuraaviin: * Luettelo Suomen peruskouluista * Luettelo Suomen lukioista * Luettelo Suomen ammattikorkeakouluista * Luettelo Suomen kansakouluista (toiminnassa 1970-luvulle asti)
Venäjän duuman vaalit 2016

Venäjän duuman vaalit 2016 pidettiin 18. syyskuuta 2016. Ne oli siirretty aikaisemmaksi perinteisestä vaalipäivästä 4. joulukuuta. 450-paikkaiseen duumaan valittiin 343 edustajaa Yhtenäisen Venäjän listoilta (54,20 %), 42 kommunistisesta puolueesta (13,34 %), 39 liberaalidemokraateista (13,14 %), 23 Oikeudenmukainen Venäjä -puolueesta (6,22 %), ja kolme edustajaa muista puolueista. Äänestysprosentti oli 47,9 %. Vaaleihin osallistui kaikkiaan 14 puolueen ehdokkaita. Vaalitarkkailijoina toimineet ETYJin edustajat sanoivat kuitenkin että todellista pluralismia ei ollut. Valtapuolueen asema on niin dominoiva, että pienpuolueilla ei ole paljoa tilaa toimia. Yksikään pienistä puolueista ei päässyt edes lähelle viiden prosentin äänikynnystä. Tarkkailijoiden mukaan vaalivilppiä esiintyi, mutta selvästi vähemmän kuin vuonna 2011. ==Tulokset== Puolue Äänet % Paikat Yhtenäinen Venäjä 28 527 828 54,20 343 Kommunistinen puolue 7 019 752 13,34 42 Liberaalidemokraatit 6 917 063 13,14 39 Oikeudenmukainen Venäjä 3 275 053 6,22 23 Rodina 792 226 1,51 1 Sitoutumattomat 429 051 0,85 1 Kansalaisfoorumi 115 433 0,22 1 Venäjän kommunistit 1 192 595 2,31 0 Jabloko 1 051 335 2,04 0 Pravoje delo 679 030 1,31 0 Venäjän vihreät 399 429 0,77 0 Kansan vapauden puolue PARNAS 384 675 0,74 0 Venäjän patriootit 310 015 0,60 0 Kansalaisvoima 73 971 0,14 0 Yhteensä 52 631 849 100 % 450 == Lähteet == == Aiheesta muualla == Luokka:Venäjän vaalit Luokka:Vuoden 2016 vaalit
GeoCities

GeoCities oli kotisivutilaa tarjoava palvelu. Se on saatavilla vain Japanissa. David Bohnett ja John Rezner perustivat palvelun marraskuussa vuonna 1994. Tietotekniikkajätti Yahoo! osti sen vuonna 1999 ja sulki sen 2009 Japania lukuun ottamatta. Vuonna 1995 avattu GeoCities oli yksi ensimmäisistä palveluista, joihin saattoi perustaa oman verkkosivun. Palvelussa hostattiin noin seitsemän miljoonaa eri henkilöiden luomia Internetin ensimmäisiä verkkosivuja. Varhaisilla käyttäjien luomilla verkkosivuilla oli oma erikoinen tyylinsä. Useat sivut olivat amatöörimaisia ja animoidut giffit, räikeät värit ja vilkkuvat tekstit olivat yleisiä. GeoCitiesia on nimitetty maailman suurimmaksi kansantaiteen kokoelmaksi. Vuonna 1999 GeoCities oli Internetin kolmanneksi vierailluin sivusto AOL:n ja Yahoon!:n jälkeen, tosin tämä tarkoitti 19 miljoonaa erillistä kävijää kuukaudessa joulukuussa 1998.https://web.archive.org/web/20090426073628/http://www.vnunet.com/vnunet/news/2241092/yahoo- closing-geocities . Yahoo! osti palvelun vuonna 1999 2,87 miljardin dollarin hintaan. GeoCities lopetti toimintansa maailmanlaajuisesti 29. lokakuuta 2009 Japania lukuun ottamatta. Palvelu pysyi käynnissä Japanissa vuoteen 2019. Vielä samalla viikolla kun Yahoo! sulki GeoCitiesin, se kuului maailman top 200 vierailluimman sivuston joukkoon. Muita vastaavia kotisivuille tilaa tarjoavia palveluja olivat FortuneCity (1997–2012) ja Angelfire (1996–). ==Lähteet== Luokka:Verkkosivustot Luokka:Yhdysvaltalaiset tietotekniikkayhtiöt
The Serenity of Suffering

__NOTOC__ The Serenity of Suffering on Kornin kahdestoista studioalbumi, joka julkaistiin 21. lokakuuta 2016 levymerkillä Roadrunner Records.iTunes: Korn – The Serenity of Suffering Albumilta julkaistiin singlet ”Rotting in Vain”, "Take Me" sekä "Black Is the Soul", joista ensimmäisestä tehtiin musiikkivideo. Albumi nousi Yhdysvalloissa Billboard 200 -listan neljännelle sijalle. Suomessa se debytoi Suomen virallisen listan sijalla 8. == Vastaanotto == Albumi sai pääosin hyvän vastaanoton. Albumiarvostelujen keskiarvoja keräävän Metacriticin arvio albumille on 67/100, mikä pohjautuu 9 ammattilaisarvioon. Kaaoszinen Sarita Kotkavalkama antoi albumille arvosanaksi 8.5/10, ja sanoi yhtyeen palanneen osittain juurilleen useiden vuosien kokeilusessioiden jälkeen. Niin ikään Metal Injectionin arvioija antoi albumille arvosanan 8.5. Hän kutsui albumia Kornin mahdollisesti tarttuvimmaksi albumiksi, mutta suhtautui sen positiiviseen aspektiin ristiriitaisesti kyseenalaistaen sen tarpeellisuutta metallimusiikille. Rolling Stonen Christopher Weingarten piti albumia yhtyeen historian raskaimpana. Hän suhtautui nihkeästi albumiin ja Kornin asettumaan mukavuusalueeseen, joka hänen mukaansa sijoittui yhtyeen vuosien 1999–2004 tuotantoon. == Kappaleet == # # # # # # # # # # # == Kokoonpano == * Jonathan Davis – laulu * James ”Munky” Shaffer – kitara * Brian ”Head” Welch – kitara * Reginald ”Fieldy” Arvizu – basso * Ray Luzier – rummut == Arvostelut == * Metacritic: 67/100 * Allmusic: Allmusic review * Kaaoszine: 8.5/10 * Metal Injection: 8.5/10 * Rolling Stone: * Soundi: == Aiheesta muualla == * == Lähteet == Luokka:Vuoden 2016 albumit Luokka:Kornin albumit
Maija Rajainen

Maija Rajainen (ent. Ruuttu, o.s. Glumow; 31. tammikuuta 1899 Pietari – 6. tammikuuta 1987 Helsinki)Suomen Historiallisen Seuran matrikkeli, s. 164. Suomalaisen Kirjallisuuden Seura, Helsinki 2007. oli suomalainen historioitsija ja opettaja. Rajainen valmistui filosofian kandidaatiksi 1923 ja toimi sen jälkeen opettajana useissa kouluissa, pisimpään, 1930–1948, Terijoen lyseon historian ja yhteiskuntaopin opettajana. Rajainen tutki tyttöjen ja naisten historiaa. Hänen väitöksestään (1940) ilmeni, että tyttöjen koulutus oli Katariina II:n ansiosta niin sanotun Vanhan Suomen alueella vuosina 1788–1806 pitemmällä kuin muualla Suomessa. Hänen myöhempiä naistutkimuksiaan edustavat 1959 julkaistu artikkeli ”Yleiset äänioikeusteoriat ja naisten äänioikeusliike Suomessa”, 1973 ilmestynyt tutkimus sukupuolimoraalia koskevasta keskustelusta naisliikkeessä 1800–1900-luvun vaihteessa sekä 1978 julkaistu artikkeli vuotta 1906 edeltävistä porvarillisen ja työläisnaisliikkeen suhteista.Maija Rajainen, Tiedenaisia. viitattu 13.1.2017 ==Teokset== ;Nimellä Maija Ruuttu * Kansantapoja ja -uskomuksia Karjalan Kannaksen itäosissa. Suomalaisen Kirjallisuuden Seura 1931. ;Nimellä Maija Rajainen * Vanhan Suomen koulut : 1, normaalikoulut vv.1788–1806, 1940 (diss.) * Naisliike ja sukupuolimoraali : keskustelua ja toimintaa 1800-luvulla ja nykyisen vuosisadan alkupuolella noin vuoteen 1918 saakka, Suomen kirkkohistoriallinen seura 1973 ISBN 9519021043 – Suomen kirkkohistoriallisen seuran toimituksia 91 * Luterilaisuus Venäjän valtikan alaisena : Itä-Suomen ja Inkerin kirkon järjestelyvaiheita Uudenkaupungin ja Turun rauhojen molemmin puolin. Suomen kirkkohistoriallinen seura 1972 == Lähteet == == Aiheesta muualla == * Maija Ruuttu : Kivennapalaisia aarretarinoita, Suomen Kuvalehti, 22.06.1929, nro 25, s. 26, Kansalliskirjaston digitaaliset aineistot Luokka:Suomalaiset historioitsijat Luokka:Suomalaiset opettajat Luokka:Vuonna 1899 syntyneet Luokka:Vuonna 1987 kuolleet
Sara Negri

Sara Negri (s. 21. tammikuuta 1967 Padova) on italialainen matemaatikko ja logiikan tutkija, joka on työskennellyt Helsingin yliopiston teoreettisen filosofian professorina vuodesta 2015. Negri opiskeli Padovan yliopistossa ja valmistui matematiikka pääaineenaan maisteriksi 1991 ja tohtoriksi 1996. Hänen väitöskirjatyönsä aihepiiri oli logiikka. Italiankielinen väitöskirja oli otsikoitu Dalla Topologia Formale all'Analisi ja työtä ohjasi tohtori Giovanni Sambin. Negri muutti Suomeen vuonna 1996. Hän on ollut Helsingin yliopiston logiikan dosentti vuodesta 1998. Työurallaan Negri toimi tutkimusapulaisena Imperial College Londonissa (1995–1996) ja Suomeen muutetuaan Helsingin yliopiston Filosofian, historian, kulttuurin ja taiteiden tutkimuksen laitoksen tutkija (1996–2002). Sitten hän oli akatemiatutkijana (2007–2012) ja vanhempana tutkijana (2012–2014) samalla laitoksella. Helsingin yliopiston Tutkijakollegeumiin hän kuului vuosina 2014–2015. Hän on ollut myös Italian Pisassa toimivan Scuola Normale Superioren ja Veronan University degli Studi di Verona filosofian tohtoriohjelman vieraileva professori (Professore a contratto, 2014, 2016). Helsingin yliopiston teoreettisen filosofian professori Negri on ollut elokuusta 2015 alkaen. Hän on ensimmäinen nainen tämän professuurin haltijana.Sara Negrin kotisivu. Helsingin yliopisto. Viitattu 13.1.2017 Negrin tutkimustyö on keskittynyt logiikan osa-alueeseen, joka tunnetaan todistusteoriana. Vuonna 2017 hän oli jo ohjannut tai ohjaamassa seitsemää väitöskirjaopiskelijaa. Hänet valittiin arvostetun Academia Europæa -tiedeakatemian jäseneksi vuonna 2018. ==Teoksia== * Sara Negri & Jan von Plato. Proof Analysis: A Contribution to Hilbert's Last Problem. Cambridge University Press. 2014 (reprint, originally 2011). ISBN 9781107417236 (aiemman ISBN 9781139142823). * Sara Negri & Jan von Plato (appendix: Aarne Ranta). Structural Proof Theory. Cambridge University Press. 2014 (originally 2008). ISBN 9780521793070 (aiemman ISBN 9780521068420). == Lähteet == ==Aiheesta muualla== * Sara Negrin Google Scholar -profiili (scholar.google.com) Luokka:Italialaiset filosofit Luokka:Italialaiset matemaatikot Luokka:Italialaiset professorit Luokka:Helsingin yliopiston professorit Luokka:Vuonna 1967 syntyneet Luokka:Elävät henkilöt Luokka:Academia Europæan jäsenet
Katri Laine

Katri Helena Laine (o.s. Soini; 25. marraskuuta 1891 Helsinki – 19. huhtikuuta 1960 Helsinki) oli suomalainen historioitsija.Manninen, Kirsti: Katri Laine – naisten historian tutkija. Naisten ääni -tietokanta, Suomalainen Naisliitto. Viitattu 27.3.2018. Hän tutki varsinkin kotitalousopetuksen historiaa. Laine kirjoitti useita kotitalouden oppikirjoja.Katri Laine, historioitsija 1891–1960. Tiedenaisia, Helsingin yliopisto. Viitattu 13.1.2017. Hänen vuonna 1927 julkaisemastaan kansakoulujen oppikirjasta Kotitalouteni otettiin 12 painosta. Katri Laineen isä oli kirjailija Wilho Soini. Hänen sisaruksiaan olivat kirjailijat Yrjö ja Elsa Soini. Laine kirjoitti ylioppilaaksi Helsingin Suomalaisesta Yhteiskoulusta vuonna 1911 ja valmistui kotitalousopettajaksi 1912, kansakoulunopettajaksi 1913 ja filosofian kandidaatiksi 1920. Tohtoriksi hän väitteli vuonna 1935 aiheenaan 1700-luvun pellavanviljely ja -kehruu Suomessa. Laine oli vuosina 1918–1921 Maataloushallituksen kotitalouden tarkastaja, 1928–1937 Kouluhallituksen kotitalous- ja käsityöopetuksen tarkastaja ja 1937–1957 maataloushallituksen kotitalousosaston päällikkö. Hän osallistui Lotta Svärd -järjestön toimintaan ja kirjoitti lottien käyttöön tarkoitettuja oppikirjoja Suomen historiasta. Sotavuosina hän johti toimikuntaa, joka pohti naisten työpalvelua. Katri Laineen puolisona oli vuodesta 1921 lehtori ja historiantutkija Eevert Laine. ==Julkaisuja== * Kotitalouteni: Oppikirja kansakouluille, 1927 (kaikkiaan 12 painosta). * Ruokatalous 1, Ravinto-oppi; kirj. Carl Tigerstedt ja Katri Laine. WSOY 1927 * Ruokatalous 2, Keittiökirja. WSOY 1927 * Keittiöstä ruokapöytään. WSOY 1930 * Helsingin käsityökoulu 1881–1931, 1931. * Kotitalouskoulujen alkuvaiheita Suomessa 1850–1900. 1931. * Otavalan Pellavanviljely- ja Kehruukoulu: Ruotsi- Suomen pellavanviljely- ja kehruupolitiikkaa 1700-luvulla. 1935. (SHS: Historiallisia tutkimuksia 21.) * Suomen talousseuran arkisto. Helsinki 1938 * Benvikin kartano Peter Johan Bladhin kotina ja liikeyritysten keskustana. Helsinki 1939 * H. G. Porthan ja kotitalousneuvonta vv. 1801-1802. Helsinki 1939 * Suomen Talousseura pellavanjalostuksen elvyttäjänä. 1943 (Acta Agral. Fenn. 53.) * Helsingin kasvatusopillinen talouskoulu 1891–1940. 1942. * Lotat ja isänmaan historia 1: Mannerheim ja isänmaani. Lotta-Svärd, 1942. * Pikkulotat ja isänmaan historia. Lotta-Svärd, 1942. * Yhteiskuntaoppi, asioimiskirjoitus ja kotikirjanpito: Kauppa- ja teollisuusministeriön ammattikasvatusosaston julkaisema oppikirja. Kauppa- ja teollisuusministeriön ammattikasvatusosasto, Helsink 1945 * Maatalousnaiset 1797–1947. Maatalousnaisten keskusjohtokunta, 1948. == Suomennoksia == * Thora Holm : Arkileipää ja juhlaleipää. Minerva, Helsinki 1928 == Lähteet == ==Kirjallisuutta== * Luokka:Suomalaiset historioitsijat Luokka:Kotitalouden edistäjät Luokka:Keittokirjailijat Luokka:Suomalaiset virkamiehet Luokka:Lotta Svärd -järjestössä vaikuttaneet henkilöt Luokka:Vuonna 1891 syntyneet Luokka:Vuonna 1960 kuolleet
Bishanin metroasema

Bishan on Singaporen Mass Rapid Transit -metrojärjestelmän asema Bishanin alueella Singaporen keskisellä suuralueella. Se avattiin North South Linen asemana 7. marraskuuta 1987. Vaihtoyhteys Circle Linelle avautui 28. toukokuuta 2009. == Junat == Pääteasema Ensimmäinen juna Viimeinen juna ma – pe la su & yleinen vapaa joka päivä North South Line NS1 Jurong East 6:08 6:22 6:30 0:12 NS7 Kranji – – – 0:28 NS28 Marina South Pier 5:37 5:37 6:02 23:37 NS27 Marina Bay – – – 23:39 NS19 Toa Payoh – – – 0:15 Circle Line CC1 Dhoby Ghaut 5:40 5:40 6:07 23:35 CC7 Mountbatten – – – 0:12 CC12 Bartley – – – 0:36 CC29 HarbourFront 5:23 5:23 5:47 23:18 CC26 Pasir Panjang – – – 23:48 CC23 one- north – – – 0:04 CC17 Caldecott – – – 0:32 == Lähteet == == Aiheesta muualla == * Bishanin metroasema Singaporen liikennelaitoksen sivuilla Luokka:Mass Rapid Transitin asemat